STEC ศักยภาพ-มีโอกาสรับงานขนาดใหญ่ภาครัฐแนะซื้อเป้าหมาย 32.50 บาท
STEC ศักยภาพ-มีโอกาสรับงานขนาดใหญ่ภาครัฐแนะซื้อเป้าหมาย 32.50 บาท
STEC ศักยภาพ-มีโอกาสรับงานขนาดใหญ่ภาครัฐแนะซื้อเป้าหมาย 32.50 บาท
6 มิ.ย. 2562

บล.ไอร่า ระบุในบทวิเคราะห์วันนี้(6มิ.ย.62) ว่า บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC ภายใต้แผนการลงทุนโครงสร้างพื้นฐานขนาดใหญ่ของภาครัฐฯ เพื่อใช้กระตุ้นเศรษฐกิจ คาดยังเป็นปัจจัยหนุนกลุ่มรับเหมาก่อสร้าง คาดโครงการต่างๆ ทยอยเปิดประมูลตั้งแต่ 2H/62 เป็นต้นไป คาด STEC เป็น 1 กลุ่มผู้รับเหมาฯ ที่ได้รับประโยชน์ดังกล่าว ล่าสุด ครม.อนุมัติโครงการก่อสร้างรถไฟทางคู่ เส้นทางบ้านไผ่ – นครพนม มูลค่า 66,848 ล้านบาท
ภายใต้ Backlog ของ STEC ล่าสุด ยังอยู่ในระดับสูง เกือบ 100,000 ล้านบาท คาดเพียงพอต่อการรับรู้รายได้ไม่ต่ำกว่า 4 ปีข้างหน้า ทำให้ STEC สามารถรับความเสี่ยงจากความไม่แน่นอนในการเปิดประมูลโครงการต่างๆ ของภาครัฐฯ พร้อมกับผลประกอบการที่มีแนวโน้มเติบโตต่อเนื่องจาก Backlog ข้างต้น ขณะที่ STEC คาดรับงานใหม่ในปี’62 ประมาณ 35,000 ล้านบาท  ทำให้คาด Backlog สิ้นปี’62 ยังทรงตัวในระดับสูง 100,000 ล้านบาท
ประเมินราคาเป้าหมายปี’62 ที่ 32.50 บาท อิง PE เดิม 35X ภายใต้ EPS 0.93 บาท (จากการดำเนินงานปกติ) และคงคำแนะนำ “ซื้อ” จากความสามารถในการทำกำไรที่เข้าสู่ระดับปกติ และฐานะการเงินที่อยู่ในเกณฑ์ดี มีเงินสดในมือกว่า 10,000 ล้านบาท พร้อมกับศักยภาพและโอกาสในการรับงานจากโครงการต่างๆ ที่ STEC มีแผนเข้าร่วมประมูล